Pipeweed/hu

A pipafű - mint ahogy a neve is mondja - egy főleg pipázás által elfogyasztott szubsztancia, melyet orvosi és szórakozási célokra egyaránt fogyasztanak. Az anyag neve kissé félrevezető, hisz itt nem egy növényről van szó, hanem két növény termékének a keverékéről: a pipafű gyakorlatilag a kender és dohány keveréke (általán 80/20 vagy 90/10 arányban), ami azt jelenti, hogy a releváns hatóanyagok a kannabisz és a nikotin.

Mivel Artograch világában a a kender szinte mindenhol jelen van - szinte minden földdel rendelkező paraszt hagy valamennyi helyet a kendernek, a kenderből papírt, ruhákat, kötelet, áltejet, álteát, stb.-t csinálnak - így a pipafű készítőknek általában csak egy dohányültetvénnyel kell rendelkezniük, és a kendert megvásárolhatják bármelyik helyi földművelőtől vagy földesúrtól. Etrandban és Froturnban egyaránt a félszerzetek terjesztették el a pipázás szokását, és a felettük uralkodó elfek és emberek csak később, fokozatosan vették át a felszerzetektől. Többek között Gödrös Toma karrierjét pipafű-készítőként kezdte el.